Module
Efnisyfirlit
Atriðaskrá 🔎︎

# Eiginleikar LibreOffice Math

Þessi hluti inniheldur yfirferð yfir nokkrar af mikilvægustu aðgerðum og eiginleikum sem LibreOffice Math býður upp á.

LibreOffice Math gefur kost á ýmsum aðgerðum, föllum og sniðhjálp til að hjálpa þér við að búa til formúlur. Þessu er öllu lýst í valglugga, þar sem hægt er að smella á einindi sem á að nota með músinni til að setja inn í skjalið. Hægt er að nálgast tæmandi tilvísunarlista og mörg fleiri sýnidæmi í hjálpinni.

## Búa til formúlu

Á sama hátt og með línurit og myndir, eru formúlur búnar til sem hlutir inn í skjalinu. Það að setja inn formúlu í skjal ræsir sjálfkrafa LibreOffice Math. Þú getur búið til, breytt og sniðið formúluna með stórum lista af tilbúnum táknum og föllum.

## Skrifa formúlu beint

Ef þú þekkir tungumál LibreOffice Math, geturðu einnig slegið inn formúlu beint inn í skjalið. Til dæmis, sláðu inn þessa formúlu í textaskjal: "a sup 2 + b sup 2 = c sup 2". Veldu þennan texta og veldu Setja inn - Hlutur - Formúla. Textanum verður breytt yfir í formúlu.

Ekki er hægt að reikna formúlur í LibreOffice Math þar sem hann er formúluritill (til að skrifa og birta formúlu) en ekki reikningsforrit. Notaðu töflureikni til að reikna formúlur, eða fyrir einfalda útreikninga notaðu útreikninga í textaskjali.

## Búa til formúlu í skipanaglugganum

Notaðu LibreOffice Math skipanaglugga til að slá inn og breyta formúlum. Um leið og þú slærð inn gildi í skipanagluggann, geturðu séð niðurstöðurnar í skjalinu. Til að halda yfirsýn þegar verið er að búa til stórar og flóknar formúlur, notaðu formúlubendilinn í verkfæraslánni. Þegar þessi aðgerð er valin, sést bendilstaðsetning sem er í skipanaglugganum einnig í textaglugganum.

## Stök tákn

Þú getur búið til þín eigin tákn og flutt inn stafi frá öðrum leturgerðum. Þú getur bætt við nýjum táknum í grunnlista LibreOffice Math, eða búið til þinn eigin lista af sérstökum táknum. Að auki er til ógrynni af sérstökum táknum sem hægt er að nota.

## Samhengisháðar formúlur

Til að auðvelda að vinna með formúlur, notaðu samhengisháðu valmyndina, sem er hægt að frá fram með hægri músarsmelli. Þetta á einnig við um skipanagluggann. Þessi samhengisháða valmynd inniheldur allar aðgerðir sem eru til á einindaspjaldinu, og einnig aðgerðir, og fleira, sem er hægt að setja inn með músarsmelli án þess að þurfa að slá þær inn í skipanaglugganum.